**Rámcová dohoda č. ................/............**

**uzavretá podľa § 409 a nasl. zák. č. 513/1991 Zb. Obchodný zákonník, v znení neskorších predpisov**

## Čl. I. Zmluvné strany

|  |  |  |
| --- | --- | --- |
| **1. Dodávateľ:** |  | |
|  | sídlo: | |
|  | právnická osoba zapísaná v Obchodnom registri Okresného súdu ................................., oddiel: ............, vložka č. ...................... | |
|  | IČO: |  |
|  | DIČ: |  |
|  | IČDPH: |  |
|  | bankové spojenie: | . |
|  | IBAN: |  |
|  | v zastúpení : |  |
| (ďalej len „Dodávateľ“) | | |
| **2. Odberateľ**: | **Nemocnica svätého Michala, a.s.** | |
|  | Sídlo: | Satinského I.7770/1, 811 08 Bratislava |
|  | Zastúpený: MUDr. Marian Križko, PhD., MHA, MPH, predseda predstavenstva,  generálny riaditeľ | |
|  | IČO: | 44 570 783 |
|  | IČ DPH: | SK2022738586 |
|  | bankové spojenie: | Štátna pokladňa |
|  | IBAN: | SK69 8180 0000 0070 0034 3048 |
|  | Zapísaný v: | Obchodný register SR, Okresný súd Bratislava I,  oddiel: Sa, vložka č. 4677/B |
|  | Kontaktná osoba: | Martin Kucharovic, MBA, technický námestník  Tel.: +421 908 776 601,  e-mail: martin.kucharovic@nsmas.sk |

(ďalej len „Odberateľ“)

## Čl. II. Úvodné ustanovenia

* 1. Kupujúci v rámci plnenia svojich úloh obstaráva tovar postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „ZVO“).
  2. Túto rámcovú dohodu (ďalej len „zmluva“) uzatvára odberateľ ako verejný obstarávateľ s dodávateľom ako úspešným uchádzačom ako výsledok zadávania nadlimitnej zákazky vo verejnej súťaži vyhlásenej odberateľom ako verejným obstarávateľom v Publikačnom vestníku EÚ ............................... zo dňa ................2018 a vo Vestníku verejného obstarávania č. ............., zo dňa ..................2018, pod značkou ...............- MST, na predmet zákazky: „Komplexná dodávka endoskopickej techniky a vybavenia.“ (ďalej len „verejné obstarávanie“).
  3. V obsahu tejto zmluvy zmluvné strany upravujú základné podmienky dodania tovaru, ktoré budú v priebehu platnosti tejto zmluvy realizované čiastkovými plneniami zmluvných strán v rozsahu podľa potrieb odberateľa pri zachovaní postupu a podmienok dohodnutých v tejto zmluve.
  4. Pre vylúčenie pochybností zmluvné strany prehlasujú, že

a/ plnenie tejto zmluvy bude dodávateľ poskytovať výlučne len na základe písomných objednávok kupujúceho podľa tejto zmluvy,

b/ odberateľ je oprávnený, nie povinný, zrealizovať objednávku celého alebo len niektorého prístrojového vybavenia alebo žiadneho prístrojového vybavenia (čl. III. bod 2 tejto zmluvy), v celkovej zmluvnej cene za celé plnenie podľa tejto zmluvy, tak ako je uvedené v čl. VI. bod 1 tejto zmluvy.

## Čl. III. Predmet zmluvy

* 1. Predávajúci sa touto zmluvou zaväzuje dodávať odberateľovi tovar podľa bodu 2. tohto článku a previesť na neho vlastnícke právo k tomuto tovaru za podmienok dohodnutých zmluvnými stranami v tejto zmluve a odberateľ sa zaväzuje tovar prevziať a zaplatiť za dodaný tovar dohodnutú zmluvnú cenu za podmienok dohodnutých zmluvnými stranami v tejto zmluve.
  2. Tovarom pre účely tejto zmluvy je endoskopická technika a vybavenie uvedené v prílohe č. 1 – Celková cena predmetu zmluvy (ďalej len „príloha č. 1 zmluvy“).

Bližšia špecifikácia prístrojového vybavenia je uvedená v Prílohe č. 2 - Opis predmetu zmluvy tejto zmluvy (ďalej len „príloha č. 2 zmluvy“).

* 1. Dodávateľ v prípade inovácie prístrojového vybavenia je povinný túto skutočnosť oznámiť odberateľovi a predložiť aktuálnu cenovú ponuku s certifikátom inovovaného prístrojového vybavenia. Zmena prístrojového vybavenia z dôvodu jeho inovácie bude predmetom dodatku k tejto zmluve.
  2. Dodanie prístrojového vybavenia zahŕňa dodanie prístrojového vybavenia do miesta plnenia (dopravu), jeho montáž a inštaláciu zariadenia a všetkých potrebných častí k úspešnej inštalácii, odskúšanie funkčnosti a prevádzkyschopnosti dodaného zariadenia a uvedenie zariadenia do prevádzky, zaškolenie zamestnancov objednávateľa s obsluhou na mieste dodania, vrátane inštruktáže pre rutinnú prevádzku, údržbou a ošetrovaním prístrojového vybavenia, podmienkami sterilizácie, ak to prístrojové vybavenie alebo niektorého jeho časti vyžadujú, odovzdanie príslušnej technickej a sprievodnej dokumentácie a to: Vyhlásenie o zhode, technickú dokumentáciu a návod na obsluhu v slovenskom jazyku alebo českom jazyku, záručný list, vypracovanie a predloženie Preberacieho protokolu, Inštalačného protokolu a Protokolu o zaškolení.
  3. Prístrojové vybavenie sa dodáva za účelom poskytovania zdravotnej starostlivosti odberateľom.
  4. Dodávateľ prehlasuje, že je vlastníkom prístrojového vybavenia a je oprávnený s ním nakladať za účelom jeho predaja podľa tejto zmluvy.

## Čl. IV. Dodacie podmienky

* 1. Dodávateľ sa zaväzuje dodávať prístrojové vybavenie odberateľovi na základe písomných objednávok (ďalej iba „objednávka“) za podmienok dohodnutých v tejto zmluve.
  2. Objednávku vystavenú podľa bodu 3. tohto článku je odberateľ povinný doručiť predávajúcemu poštou alebo osobne na adresu uvedenú v čl. I. bod 1 tejto zmluvy alebo faxom alebo v elektronickej forme. Objednávka doručovaná v elektronickej forme musí byť následne doručená predávajúcemu aj ako listinný originál. Objednávka sa vystavuje v písomnej listinnej forme.

e-mail adresa predávajúceho : ...........................................................

3. Objednávka musí obsahovať najmä:

a/ označenie zmluvných strán,

b/ druh prístrojového vybavenia – podľa prílohy č. 2 tejto zmluvy,

c/ množstvo,

d/ požadovaný termín dodania (bod 5 tohto článku),

e/ konkrétne miesto dodania podľa bodu 6 tohto článku,

f/ cenu prístrojového vybavenia podľa Prílohy č. 1 tejto zmluvy,

g/ dátum, meno a podpis oprávneného zástupcu kupujúceho (podľa čl. I. bod 2. tejto zmluvy).

4. Zmluvné strany sa dohodli, že objednávka, ktorá nebude mať náležitosti uvedené v bode 3. tohto článku je neplatná, nebude zo strany dodávateľa akceptovaná a nezaväzuje ani jednu zo zmluvných strán.

5. Dodávateľ je povinný dodať prístrojové vybavenie do ôsmich (8) týždňov odo dňa obdržania objednávky podľa bodu 2 tohto článku, ak odberateľ pre konkrétny prípad dodania nepožaduje iný termín dodania, ktorý uvedie v objednávke. Do dodacieho termínu sa nezapočítavajú dni pracovného pokoja a štátne sviatky. Presný termín dodania je dodávateľ povinný oznámiť odberateľovi najmenej tri (3) pracovné dni pred dodaním prístrojového vybavenia a to telefonicky na tel. č. +421 0908 776 601 a súčasne písomne na adresu odberateľa. Dodávateľ je povinný dodať prístrojové vybavenie na miesto dodania prístrojového vybavenia, ktoré bude uvedené v objednávke na vlastné náklady.

* 1. Miestom dodania prístrojového vybavenia sú jednotlivé pracoviská odberateľa.

Osobou oprávnenou na prevzatie prístrojového vybavenia za odberateľa je: Martin Kucharovic, MBA, technický námestník, e-mail [martin.kucharovic@nsmas.sk](mailto:martin.kucharovic@nsmas.sk), tel. kontakt +421 908 776 601

7. Dodanie prístrojového vybavenia do miesta dodania potvrdzuje odberateľ písomne a to podpísaním Preberacieho protokolu. V Preberacom protokole sa potvrdzuje druh, množstvo, vyhotovenie a kompletnosť dodaného prístrojového vybavenia podľa špecifikácie uvedenej v prílohe č. 1 a prílohe č. 2 tejto zmluvy.

8. Dodávateľ je povinný prístrojové vybavenie nainštalovať a uviesť do prevádzky najneskôr do troch (3).kalendárnych dní odo dňa jeho dodania odberateľovi do miesta dodania podľa bodu 6. tohto článku. Dodávateľ je povinný  nainštalovať prístrojové vybavenie na miesto dodania na vlastné náklady.

* 1. Odberateľ je povinný pri dodávke prístrojového vybavenia vykonať jeho fyzické prevzatie a bezodkladne reklamovať prípadnú nekompletnosť, alebo zjavnú vadu tovaru.
  2. Zistenie závad podľa bodu 9. tohto článku je odberateľ povinný oznámiť písomne formou Reklamačného protokolu.
  3. Odberateľ je oprávnený odmietnuť prevzatie prístrojového vybavenia, ak technické a úžitkové parametre dodaného prístrojového vybavenia nezodpovedajú špecifikácií prístrojového vybavenia uvedeného v Prílohe č. 2 tejto zmluvy. Špecifikácia prístrojového vybavenia v Prílohe č. 2 tejto zmluvy musí byť zhodná s prístrojovým vybavením uvedeným v ponuke predloženej dodávateľom vo verejnom obstarávaní.
  4. O inštalácii a uvedení prístrojového vybavenia do prevádzky v mieste dodania spíšu zmluvné strany Inštalačný protokol pre dané miesto dodania (ak je viac miest dodania tak pre každé miesto dodania osobitne).
  5. Zaškolenie zamestnancov odberateľa s obsluhou, údržbou a ošetrovaním prístrojového vybavenia, podmienkami sterilizácie, ak to prístrojové vybavenie alebo niektorého jeho časti vyžadujú, je dodávateľ povinný realizovať najneskôr pri uvedení prístrojového vybavenia do prevádzky v mieste dodania. O zaškolení spíšu zmluvné strany Protokol o zaškolení pre dané miesto dodania ( ak je viac miest dodania tak pre každé miesto dodania osobitne).
  6. Riadnym splnením dodávky sa rozumie dátum riadneho dodania a uvedenia prístrojového vybavenia do prevádzky dodávateľom v mieste dodania (ak je viac miest dodania tak v poslednom z miest dodania) a splnenie ďalších záväzkov predávajúceho, ktoré sú uvedené v čl. III. bod 4. tejto zmluvy.

## Čl. V. Doba platnosti zmluvy

* 1. Zmluva sa uzatvára na dobu určitú, a to na obdobie dvadsaťštyri (24) mesiacov odo dňa účinnosti tejto zmluvy.
  2. Táto zmluva nadobúda platnosť dňom podpisu oboch zmluvných strán a účinnosť dňom nasledujúcim po dni jej zverejnenia v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií).
  3. Zmluvný vzťah založený touto zmluvou je možné, pred uplynutím doby na ktorú bol dohodnutý, ukončiť:

1. písomnou dohodou zmluvných strán,
2. písomnou výpoveďou bez uvedenia dôvodu. Vypovedať zmluvu je oprávnená ktorákoľvek zmluvná strana s troj ( 3)- mesačnou výpovednou lehotou. Výpovedná lehota začína plynúť prvým dňom kalendárneho mesiaca nasledujúceho po doručení písomnej výpovede druhej zmluvnej strane.
3. odstúpením od zmluvy z dôvodov uvedených v zákone alebo tejto zmluve. Odstúpenie je účinné dňom doručenia písomného oznámenia o odstúpení od zmluvy druhej zmluvnej strane.
4. odberateľ je oprávnený odstúpiť od zmluvy aj z dôvodov uvedených v § 19 ZVO a postup odstúpenia od zmluvy sa bude riadiť týmito ustanoveniami Zákona.“
   1. Odberateľ je oprávnený od zmluvy odstúpiť:
   2. z dôvodov porušenia povinností uvedených v čl. IV tejto zmluvy dodávateľom,
   3. ak dodávateľ nedodá prístrojové vybavenie riadne, v termíne a kvalite podľa dohodnutých podmienok v tejto zmluve,
   4. neodstráni vady prístrojového vybavenia podľa čl. VII. tejto zmluvy,
   5. prístrojové vybavenie bude opakovane vykazovať vady, ktoré bude odberateľ reklamovať (uvedené sa vzťahuje aj na prípad, že sa nebude jednať o tie isté vady),
   6. ak dodávateľ neodstráni vadu prístrojového vybavenia alebo neposkytne náhradné prístrojové vybavenie ani v dodatočnej primeranej lehote, ktorú určil odberateľ, alebo ak dodávateľ vyhlási, že vadu neodstráni, alebo ak je vada neodstrániteľná,
   7. ak prístrojovým vybavením bola odberateľovi spôsobená škoda, ktorú nezavinil odberateľ.
   8. V prípade, ak nastane dôvod pre odstúpenie od časti tejto zmluvy odberateľovi, odberateľ je oprávnený odstúpiť od tejto zmluvy v časti plnenia (ktoré sa týka konkrétneho prístrojového vybavenia), ktorej sa dôvod odstúpenia týka.

## Čl. VI. Kúpna cena a platobné podmienky

* 1. Zmluvná cena za prístrojové vybavenie je stanovená vzájomnou dohodou zmluvných strán podľa zákona č. 18/1996 Z. z. o cenách, v znení neskorších predpisov, pričom jednotkové ceny za prístrojové vybavenie a celková zmluvná cena je uvedená v Prílohe č. 1 tejto zmluvy.
  2. Zmluvné ceny sú dohodnuté ako jednotkové za nové funkčné ( bez vád) jednotlivé prístrojové vybavenie uvedené v Prílohe č. 1 tejto zmluvy. Ceny sú uvedené v eurách (€), bez DPH aj s DPH vo výške podľa platných právnych predpisov počas celej platnosti zmluvy, vrátane colných sadzieb, poistného, dopravy do miesta plnenia podľa požiadaviek odberateľa a všetkých nákladov súvisiacich s obstaraním prístrojové vybavenia dodávateľom a dodaním odberateľovi.
  3. Právo na zaplatenie ceny vzniká dodávateľovi riadnym splnením jeho záväzku spôsobom uvedeným v čl. IV. bod 14 tejto zmluvy.
  4. Dodávateľ je povinný vystaviť faktúru za dodané prístrojové vybavenie podľa jednotlivých objednávok a doručiť ju odberateľovi spolu s prístrojovým vybavením na adresu odberateľa uvedenú v čl. I. bod 2 tejto zmluvy. Faktúra musí obsahovať náležitosti podľa platných právnych predpisov. V prípade, že doručená faktúra nebude vystavená správne, je odberateľ oprávnený predmetnú faktúru vrátiť. Dodávateľ je povinný vystaviť novú faktúru a doručiť ju odberateľovi. Odberateľovi odo dňa doručenia novej faktúry začína plynúť nová lehota splatnosti podľa bodu 5. tohto článku.
  5. Odberateľ je povinný uhradiť zmluvnú cenu za prístrojové vybavenie na základe faktúry vystavenej dodávateľom a to bezhotovostným prevodom na účet dodávateľa. Lehota splatnosti jednotlivých faktúr je tridsať (30) kalendárnych dní odo dňa doručenia faktúry odberateľovi. Prílohou faktúry je potvrdený Preberací protokol (čl. IV. bod 7 tejto zmluvy).
  6. Za deň úhrady zmluvnej ceny sa považuje deň pripísania fakturovanej ceny na účet dodávateľa.
  7. Dohodnutú zmluvnú cenu podľa bodu 1. tohto článku je možné meniť na základe dohody oboch zmluvných strán a to formou dodatku k tejto zmluve. Zmluvné strany sa týmto dohodli, že dohodnutá zmluvná cena uvedená v bode 1 tohto článku za prístrojové vybavenia sa pomerne zníži za predpokladu, ak pred realizáciou objednávky kujúceho počas platnosti tejto zmluvy dôjde na relevantnom tovarovom trhu k preukázateľnému zníženiu cien prístrojového vybavenia, ktoré je predmetom plnenia podľa tejto zmluvy.

## Čl. VII. Reklamácia prístrojového vybavenia, vady prístrojového vybavenia

* 1. Dodávateľ je povinný dodať kupujúcemu prístrojové vybavenie v množstve podľa objednávky a v akosti, kvalite podľa podmienok tejto zmluvy a plne spôsobilé na užívanie na určený účel vyplývajúci z povahy daného prístrojového vybavenia. Dodávateľ sa zaväzuje, že prístrojové vybavenie ku dňu jeho dodania odberateľovi bude vo výlučnom vlastníctve dodávateľa a nebude viazané žiadnymi právami tretích osôb a zároveň bude spĺňať všetky všeobecne záväznými právnymi predpismi a technickými normami stanovené požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné normy. V prípade, ak prístrojové vybavenie nebude dodávateľom dodané podľa vyššie uvedeného, tak má prístrojové vybavenie vady.
  2. Pri preberaní prístrojového vybavenia je odberateľ povinný prezrieť prístrojové vybavenie čo do druhu, množstva a kvality.
  3. Odberateľ nie je povinný prevziať prístrojové vybavenie iného druhu ako bolo uvedené v objednávke a v inom termíne dodania, ak sa zmluvné strany nedohodnú pre konkrétny prípad dodania inak.
  4. Odberateľ je povinný písomne reklamovať vady prístrojového vybavenia a to bezodkladne po ich zistení. Nahlásenie vady za odberateľa oznámi dodávateľovi oprávnená osoba odberateľa t. j. Martin Kucharovic, MBA, technický námestník a to zaslaním písomnej reklamácie dodávateľovi nae-mail adresu : .......................................

Zmluvné strany sa, v súlade s § 263 ods. 1 zák. č. 513/1991 Zb. Obchodný zákonník, v znení neskorších predpisov, dohodli, že ustanovenia § 428 ods. 1 písm. b/ a c/ zák. č. 513/1991 Zb. Obchodný zákonník, v znení neskorších predpisov, pre zmluvný vzťah založený touto zmluvou nepoužijú.

* 1. Po doručení reklamácie podľa bodu 4. tohto článku je dodávateľ povinný odstrániť vady prístrojového vybavenia a to v lehote do troch (3) pracovných dní odo dňa, kedy bolo dodávateľovi preukázateľne oznámené, že ním dodané prístrojové vybavenie kupujúcemu má vady a ktorý spôsob  odstránenia vád si odberateľ zvolil.
  2. Pokiaľ si odberateľ neuplatní konkrétny spôsob odstránenia vady alebo pokiaľ je vada neodstrániteľná spôsobom, ktorý si zvoli odberateľ, je dodávateľ povinný oznámiť odberateľovi ním zvolený spôsob odstránenia vady, ktorý musí byť najefektívnejší a najviac zodpovedať podmienkam prevádzkovania prístrojového vybavenia u dodávateľa.

7. V prípade, ak odberateľ požaduje opravu prístrojového vybavenia (odberateľ si zvolil tento spôsob odstránenia vady) dodávateľ / servisný technik predávajúceho je povinný nastúpiť na opravu prístrojového vybavenia do štyridsaťosem (48) hodín od nahlásenia vady/poruchy prístrojového vybavenia ( bod 4 tohto článku). Nástupom servisného technika dodávateľa na opravu sa rozumie osobná návšteva servisného technika predávajúceho na mieste dodania, pričom dni pracovného voľna, pokoja a sviatky sa nevzťahujú na stanovený časový interval. Dodávateľ zabezpečí opravu prístrojového vybavenia t.j. jeho plné sfunkčnenie a uvedenie do prevádzky maximálne do troch (3) kalendárnych dní od nástupu na opravu. Pri nedodržaní tohto časového intervalu je dodávateľ povinný zabezpečiť iné zhodné náhradné prístrojové vybavenie počas doby opravy.

* 1. Nebezpečenstvo škody na prístrojovom vybavení prechádza na odberateľa okamihom prevzatia prístrojového vybavenia odberateľa (čl. IV. bod 7 tejto zmluvy). Odberateľ nadobúda vlastnícke právo k prístrojové vybaveniu, len čo dodané prístrojové vybavenie prevzal.
  2. Záruka na akosť prístrojového vybavenia sa nevzťahuje na vady zavinené odberateľom, neodbornou manipuláciou odberateľa s prístrojovým vybavením v rozpore s návodom na obsluhu alebo nevhodným skladovaním prístrojového vybavenia, prípadne vady zavinené zásahom tretej osoby.
  3. Záručná doba na prístrojové vybavenie je dvadsaťštyri (24) mesiacov odo dňa inštalácie a uvedenia prístrojového vybavenia do prevádzky podľa  Inštalačného protokolu; záručná doba plynie samostatne pre každé prístrojové vybavenie. Poskytnutím záruky podľa tu uvedeného preberá dodávateľ zodpovednosť za to, že ním dodané prístrojové vybavenie podľa tejto zmluvy bude počas záručnej doby spôsobilé na užívanie na dohodnutý účel a bude bez vád.
  4. Záručná doba neplynie po dobu, po ktorú nemohol odberateľ prístrojové vybavenie užívať pre jeho vady, za ktoré zodpovedá dodávateľ.
  5. Dodávateľ je povinný v záručnej dobe

a/ odstrániť v celom rozsahu na vlastné náklady vady prístrojového vybavenia, vrátane bezplatného dodania náhradných dielov, ktorých výmena bude potrebná pre riadne užívanie prístrojového vybavenia,

b/ vykonať na vlastné náklady výrobcom predpísané servisné prehliadky prístrojového vybavenia (v rozsahu podľa servisného manuálu),

c/ poskytnúť poradenskú starostlivosť o prístrojové vybavenie,

d/ v prípade, ak opravu alebo preventívnu servisnú prehliadku prístrojového vybavenia, bude potrebné vykonať mimo miesta dodania podľa tejto zmluvy, zabezpečiť dopravu prístrojového vybavenia na miesto vykonania opravy alebo preventívne servisnej prehliadky na vlastné náklady, uvedené platí aj pre vrátenie prístrojového vybavenia na miesto dodania.

* 1. Dodávateľ garantuje dodávku náhradných dielov na prístrojové vybavenie počas desiatich (10) rokov od ukončenia výroby posledného zhodného typu prístrojového vybavenia pre každý typ prístrojového vybavenia tvoriaceho predmet plnenia podľa tejto zmluvy osobitne, najmenej však počas siedmych (7) rokov odo dňa účinnosti tejto zmluvy.

## Čl. VIII. Majetkové sankcie

* 1. V prípade nedodržania podmienok plnenia tejto zmluvy zo strany dodávateľa je odberateľ oprávnený vyúčtovať a predávajúci je povinný zaplatiť za každý jednotlivý prípad porušenia zmluvných podmienok zmluvnú pokutu vo výške tristo (300) euro. Zmluvná pokuta je splatná v lehote do tridsať (30) kalendárnych dní odo dňa doručenia faktúry dodávateľovi.
  2. V prípade omeškania s úhradou faktúry je dodávateľ oprávnený vyúčtovať a vtedy je  odberateľ povinný zaplatiť úrok z omeškania vo výške 0,01 % z fakturovanej neuhradenej sumy za každý deň omeškania. Úroky z omeškania sú splatné v lehote do tridsať (30) kalendárnych dní odo dňa doručenia faktúry odberateľovi.
  3. Uplatnením majetkových sankcii podľa bodu 1 a 2 tohto článku nie je dotknuté právo poškodenej zmluvnej strany na náhradu škody.

## Čl. IX. Osobitné ustanovenia

* 1. Zmluvné strany sa zaväzujú oznámiť druhej zmluvnej strane všetky zmeny údajov dôležitých pre bezproblémové plnenie zmluvy.
  2. Zmluvné strany sa dohodli, že v prípade ak dodávateľ nebude schopný počas doby platnosti tejto zmluvy, z dôvodov na strane dodávateľa, dodať prístrojové vybavenie podľa objednávky, čo odberateľovi písomne oznámi, odberateľ je oprávnený zabezpečiť si dodanie prístrojového vybavenia, ktoré je predmetom plnenia podľa tejto zmluvy, zodpovedajúcej kvality od iného dodávateľa v množstve nevyhnutnom na pokrytie jeho časovej potreby a za cenu najvýhodnejšej ponuky na trhu. V prípade opakovaných problémov s dodaním prístrojové vybavenia podľa vyššie uvedeného je odberateľ oprávnený od tejto zmluvy odstúpiť podľa čl. V. bod 3 písm. c/ tejto zmluvy.
  3. Zmluvné strany sa, v súlade s § 525 ods. 2 zák. č. 40/1964 Zb. Občiansky zákonník, v znení neskorších predpisov, dohodli, že pohľadávku, ktorá vznikne z tohto zmluvného vzťahu dodávateľovi ako veriteľovi, dodávateľ nepostúpi tretej osobe bez predchádzajúceho písomného súhlasu odberateľa ako dlžníka. Písomný súhlas za odberateľa je oprávnený vydať len jeho štatutárny orgán.
  4. Uznať záväzok vyplývajúci z tejto zmluvy je oprávnený len štatutárny orgán zmluvnej strany.
  5. Z dôvodu zákonných obmedzení na strane odberateľa, dodatkom k zmluve nie je možné dohodnúť rozšírenie sortimentu/druhu prístrojového vybavenia, ktoré bolo hodnotené verejným obstarávateľom v zmysle ZVO.
  6. Pokiaľ výrobca konkrétny druh prístrojové vybaveniu v priebehu platnosti tejto zmluvy akostne inovuje so súhlasom príslušných orgánov Slovenskej republiky tak, že sa ním nahradzuje pôvodný druh prístrojové vybavenia, ktorý bol predmetom verejného obstarávania, pri zachovaní funkčnosti a základných parametrov výrobku, takáto inovácia nie je považovaná za rozšírenie sortimentu prístrojového vybavenia podľa tejto zmluvy (čl. III. bod 4 tejto zmluvy).

7. Ak má inovácia prístrojového vybavenia dopad na výšku dohodnutej ceny, dodávateľ je povinný predložiť odberateľovi povolenie vydané príslušným štátnym orgánom k použitiu prístrojového vybavenia na zdravotnícke účely a návrh na uzatvorenie dodatku k zmluve, pričom v jeho obsahu popíše právny a skutkový dôvod navrhovanej zmeny vo vzťahu k pôvodnému druhu dodávaného prístrojového vybavenia a k cene. Odberateľ je povinný v lehote do 15 kalendárnych dní sa písomne vyjadriť k návrhu zmeny. Ak sa zmluvné strany nedohodnú na zmene kúpnej ceny, odberateľ je oprávnený od zmluvy odstúpiť podľa čl. V. bod 3 písm. c/ tejto zmluvy.

8. Dodávateľ sa zaväzuje, že

a/ bude udržiavať v tajnosti všetky informácie získané pri plnení predmetu podľa tejto Zmluvy a nebude ich zverejňovať vo vzťahu k tretím osobám;

b/ nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto Zmluvy;

c/ všetky informácie a písomné dokumenty, ktoré budú na základe tejto Zmluvy vypracované, bude považovať za dôverné, a to bez časového obmedzenia aj po ukončení platnosti tejto zmluvy;

d/ informácie a podklady poskytnuté odberateľom alebo tretími osobami pre plnenie predmetu tejto zmluvy nepoužije na iný účel ako je plnenie tejto zmluvy.

9. Pre prípad pochybností sa zmluvné strany dohodli, že všetky písomnosti doručované druhej zmluvnej strane podľa tejto zmluvy, vrátane výpovede zmluvy, oznámenia o odstúpení od zmluvy sa budú považovať za doručené na tretí deň odo dňa ich zaslania poštou doporučene na adresu sídla druhej zmluvnej strany uvedenú v čl. I. tejto zmluvy, pričom deň odoslania sa do tejto lehoty nepočíta.

1. Dodávateľ zodpovedá odberateľovi za škodu :

a/ ktorá vznikne odberateľovi v dôsledku toho, že dodané prístrojové vybavenie má vady,

b/ spôsobenú odberateľovi nepravdivosťou a/alebo neúplnosťou ktoréhokoľvek z vyhlásení dodávateľa v tejto zmluve a/alebo verejnom obstarávaní.

## Čl. X. Záverečné ustanovenia

* 1. Meniť a dopĺňať túto zmluvu je možné len na základe dohody oboch zmluvných strán a to vo forme písomného dodatku. Dodatok k tejto zmluve nesmie byť uzatvorený v rozpore s §18 ZVO.
  2. Právne vzťahy osobitne neupravené touto zmluvou sa riadia najmä príslušnými ustanoveniami zák. č. 513/1991 Zb. Obchodný zákonník, v znení neskorších predpisov.
  3. Subdodávky:
  4. Dodávateľ môže zabezpečiť časť plnenia predmetu zmluvy prostredníctvom svojich subdodávateľov.
  5. Dodávateľ garantuje spôsobilosť subdodávateľov pre plnenie predmetu zmluvy.
  6. Dodávateľ zodpovedá za celé a riadne plnenie zmluvy počas celého trvania zmluvného vzťahu s odberateľom a to bez ohľadu na to, či dodávateľ použil subdodávky alebo nie, v akom rozsahu a za akých podmienok. Odberateľ nenesie akúkoľvek zodpovednosť voči subdodávateľom dodávateľa.
  7. Predávajúci môže vo výnimočných prípadoch zmeniť subdodávateľa, ktorý je uvedený v Prílohe č. 3 tejto zmluvy, alebo doplniť nového subdodávateľa, ktorý nie je uvedený v Prílohe č. 3 tejto zmluvy, alebo zmeniť podiel subdodávok uvedených v Prílohe č. 3 tejto zmluvy.
  8. V takom prípade, je dodávateľ povinný oznámiť odberateľovi každú zmenu alebo doplnenie subdodávateľa desať kalendárnych dní pred začatím plnenia časti predmetu zmluvy.
  9. Subdodávateľ, ktorý má povinnosť zapisovať sa do registra partnerov verejného sektora (ďalej len „RPVS“), musí byť zapísaný v RPVS v súlade so zákon č. 315/2016 Z. z. o registri partnerov verejného sektora a o zmene a doplnení niektorých zákonov, v nadväznosti na § 11 ods. 1 ZVO, po celú dobu trvania plnenia svojho podielu na zmluve. V opačnom prípade, ak takýto subdodávateľ zapísaný v RPVS nebude, odberateľ odmietne takéhoto subdodávateľa písomným oznámením dodávateľovi zaslaným do siedmich kalendárnych dní odo dňa doručenia oznámenia o zmene subdodávateľa.
  10. Subdodávateľ môže začať plniť časť predmetu zmluvy iba po písomnom odsúhlasení odberateľom. V prípade, ak subdodávateľ začne plniť časť predmetu zmluvy bez súhlasu odberateľa alebo napriek odmietnutiu subdodávateľa odberateľom, má odberateľ právo prerušiť plnenie časti predmetu zmluvy.
  11. Dodávateľ prehlasuje, že on, jeho zamestnanci, alebo jeho subdodávatelia sú držiteľmi všetkých potrebných oprávnení a kvalifikácií požadovaných na plnenie predmetu zmluvy.
  12. Porušenie povinností dodávateľa uvedených v bode 3. tohto článku zmluvy sa považuje za podstatné porušenie zmluvných povinností.
  13. Dodávateľ je povinný v súlade so zákonom o RPVS, pokiaľ sa ho povinnosť zápisu do registra partnerov verejného sektora týka, byť zapísaný v registri partnerov verejného sektora po celú dobu trvania zmluvy. Ak je dodávateľom skupina dodávateľov podľa § 37 ZVO, má každý člen tejto skupiny dodávateľov povinnosť byť zapísaný v registri partnerov verejného sektora.
  14. Žiadna zo zmluvných strán nie je oprávnená postúpiť práva a povinnosti z tejto zmluvy na inú osobu bez predchádzajúceho písomného súhlasu druhej zmluvnej strany.
  15. Táto zmluva je vyhotovená v dvoch rovnopisoch, pričom každá zo zmluvných strán obdrží po jednom z nich.
  16. Neoddeliteľnou súčasťou tejto zmluvy je:
* Príloha č.1 – Celková cena predmetu zmluvy
* Príloha č. 2 – Opis predmetu zmluvy
* Príloha č. 3 - Subdodávatelia

V ............................, dňa ....................... V Bratislave, dňa ............................

Za dodávateľa : Za odberateľa:

............................................................. .........................................................

MUDr. Marian Križko, PhD., MHA, MPH,

predseda predstavenstva, generálny riaditeľ

## Subdodávatelia

|  |  |  |  |
| --- | --- | --- | --- |
| Subdodávateľ  (názov, sídlo, IČO) | Predmet subdodávky | Predpokladaný podiel zákazky zadávaný subdodávateľovi | Osoba oprávnená konať za subdodávateľa  (meno a priezvisko, adresa pobytu, dátum narodenia) |
|  |  |  |  |
|  |  |  |  |
|  |  |  |  |